Blaze7451/Wiki-th-20250601 huggingface dataset:
ตะพาบหับพม่า

ตะพาบหับพม่า (Burmese flap-shell turtle) เป็นตะพาบชนิดหนึ่ง มีชื่อวิทยาศาสตร์ว่า Lissemys scutata 

**ลักษณะ**
มีรูปร่างกลม กระดองโค้งนูนสูงกว่าตะพาบน้ำอื่น ๆ ลักษณะพิเศษของตะพาบหับคือ ด้านท้อง มีแผ่นหนังปิดขาทั้ง 4 ขา ซึ่งสามารถพับปิดได้สนิทเหมือนเต่าในสกุล Cuora หรือ เต่าหับ  ซึ่งลักษณะตรงนี้นับว่าแตกต่างไปจากตะพาบชนิดอื่น ๆ กระดองสีเทาหรือสีชมพู ใต้ท้องสีขาว เมื่อยังเล็กอยู่กระดองจะมีจุดสีเหลืองกระจายอยู่ทั่ว กระดองสีเข้ม ใต้ท้องสีแดงเข้ม มีขีดสีดำระหว่างตาและหางตาไปทางด้านหลังทั้ง 2 ข้าง

**แหล่งอาศัย**
เป็นตะพาบที่หายาก พบเฉพาะในลุ่มน้ำสาละวิน บริเวณชายแดนไทย-พม่า เท่านั้น และอาจมีพบในมณฑลยูนาน ประเทศจีน ด้วย จัดเป็นตะพาบขนาดเล็กที่สุดที่พบในประเทศไทย ขนาดโตเต็มที่ไม่เกินฝ่ามือ เมื่อโตขึ้นมามีอุปนิสัยไม่ดุ ซึ่งต่างไปจากตะพาบชนิดอื่น ๆ

**สถานภาพ**
เป็นตะพาบชนิดที่ใกล้สูญพันธุ์ในธรรมชาติ เนื่องจากถูกจับไปเป็นสัตว์เลี้ยง ปัจจุบันกรมประมงพยายามศึกษาเพื่อเพาะขยายพันธุ์อยู่ โดยพบว่าไข่ของตะพาบหับพม่าใช้เวลาฟักนานกว่าเต่าหรือตะพาบพื้นเมืองหลายชนิดมาก และอัตราการฟักก็ไม่แน่นอน

**ดูเพิ่ม**
ตะพาบหับอินเดีย

**อ้างอิง**
 Lissemys scutata PETERS, 1868 

**แหล่งข้อมูลอื่น**
หมวดหมู่:สกุลตะพาบหับ
หมวดหมู่:สัตว์ที่พบในประเทศจีนหมวดหมู่:สัตว์ป่าคุ้มครอง
หมวดหมู่:สัตว์เลื้อยคลานที่เป็นสัตว์เลี้ยง
หลาวชะโอนทุ่ง

หลาวชะโอนทุ่ง หรือ หลาโอน หรือ นิบง เป็นพรรณไม้ชนิดหนึ่งในวงศ์ปาล์ม โดยทั่วไป เมื่อพูดถึงหลาวชะโอน จะหมายถึงหลาวชะโอนทุ่ง ส่วนอีกชนิดพันธุ์จะเรียกว่าหลาวชะโอนเขา ชื่อหลาวชะโอน เป็นชื่อเรียกในภาษาไทยกลาง ขณะที่ไทยถิ่นใต้มักจะย่อเหลือ หลาโอน และในภาษามลายู เรียกว่า นิบง

**ลักษณะทางพฤกษศาสตร์**
หลาวชะโอนทุ่ง เป็นปาล์มขนาดใหญ่ แตกกอ เส้นผ่าศูนย์กลางลำต้นประมาณ 10-15 เซนติเมตร สูงได้ถึง 25 เมตร ขนาดของกอมักจะใหญ่กว่าหลาวชะโอนเขา  มีหนามสีดำปกคลุมทั่ว ลำต้น กาบใบ ก้านใบ และก้านช่อดอก  ใบประกอบแบบขนนก ทางใบและใบย่อยอ่อนลู่ลง คอยอดสีเขียวเข้มเด่นชัด ทางใบยาว 3.5 - 4 เมตร ใบย่อยรูปรางน้ำคว่ำ เรียงตัวสม่ำเสมอ ใบย่อยขนาด 60 x 3 เซนติเมตร ช่อดอกเป็นช่อแยกแนง 2 ชั้น ออกใต้คอยอด ดอกแยกเพศอยู่ในช่อเดียวกัน ก้านแขนงช่อห้อยลง และมีจำนวนมากกว่าหลาวชะโอนเขา ออกดอกประมาณเดือนกรกฎาคม - กุมภาพันธ์ ผล กลม ขนาด 0.7-1 เซนติเมตร ผลอ่อนสีเขียว ผลสุกสีม่วง มี 1 เมล็ดต่อผล ผลติดเรียงเวียนรอบก้านช่อ

**การใช้ประโยชน์**

**ลำต้น**
ลำต้นของหลาวชะโอน สามารถนำมาใช้ประโยชน์ในการทำเสาค้ำยัน และ รอ ได้ และเนื้อไม้เมื่อแปรรูปแล้ว สามารถนำไปประดับตกแต่งอาคารได้เช่นกัน

**กาบ**
กาบของหลาวชะโอน สามารถนำมาพับ ตัด เย็บ ผูก หรือมัด เพื่อทำเป็นภาชนะที่มีขนาดและรูปทรงต่าง ๆ อาจเคลือบด้วยสารเคลือบเงาและอาจประกอบด้วยวัสดุอื่น เช่น ไม้ ลวด หวาย เชือก เป็น ผลิตภัณฑ์กาบหลาวชะโอน ได้ แต่ยังไม่เป็นที่แพร่หลายนัก

**อ้างอิง**
  หลาวชะโอน สวนแสนปาล์ม - มหาวิทยาลัยเกษตรศาสตร์ วิทยาเขตกำแพงแสน-  วงศ์หมากและหวาย date=2016-03-04  สวนพฤกษศาสตร์จังหวัดชายแดนภาคใต้ - กรมอุทยานแห่งชาติ สัตว์ป่า และพันธุ์พืช

**แหล่งข้อมูลอื่น**
 หลาวชะโอนทุ่ง
หมวดหมู่:สกุลหลาวชะโอน
หมวดหมู่:พืชที่ใช้ทำของใช้
เต่าบิน

เต่าบิน หรือ เต่าจมูกหมู หรือ เต่าฟลายริเวอร์ (Pig-nosed turtle, Fly river turtle) เป็นสัตว์เลื้อยคลานจำพวกเต่าชนิดหนึ่ง  มีชื่อวิทยาศาสตร์ว่า Carettochelys insculpta ซึ่งเป็นเพียงชนิดเดียวเท่านั้นที่อยู่ในวงศ์ Carettochelyidae และสกุล Carettochelys
รูปร่างทั่วไปคล้ายตะพาบ คือ กระดองหลังอ่อนนุ่ม แต่ไม่มีกระดูกในชั้นหนังเหมือนตะพาบ สีกระดองสีเทา ในวัยเล็กจะเป็นสีชมพูและจะค่อย ๆ เข้มขึ้นตามอายุ  บริเวณขอบกระดอกเป็นหยักเหมือนเต่า ใต้ท้องสีขาว ขาทั้ง 4 ข้างแผ่แบนเป็นครีบ มีเล็บ แต่เล็บไม่อาจเคลื่อนไหวได้ เมื่อวายน้ำจะไม่เหมือนกับเต่าอื่น ๆ คือ จะใช้ครีบคู่หน้าเป็นตัวว่าย และครีบคู่หลังควบคุมทิศเหมือนหางเสือ คล้ายกับเต่าทะเล
มีจมูกยื่นยาวมาและงุ้มหักลงคล้ายหมู จึงเป็นที่มาของชื่อเรียก  มีขนาดโตเต็มที่ประมาณ 60 เซนติเมตร น้ำหนัก 55 กิโลกรัม
แพร่กระจายพันธุ์อยู่ในแม่น้ำ, ลำคลอง หรือทะเลสาบที่มีความลึกไม่มากนัก ที่เกาะปาปัวนิวกินี และทวีปออสเตรเลียทางตอนเหนือ  กินอาหารได้หลากหลายทั้งพืชและสัตว์ หรือซากสัตว์ เนื่องจากเป็นเต่าที่มีสายตาไม่ค่อยดี  
สถานภาพปัจจุบัน ใกล้สูญพันธุ์มากแล้ว เนื่องจากถูกคุกคามถิ่นที่อยู่อาศัยและถูกจับมาเลี้ยงเป็นสัตว์เลี้ยง ซึ่งเป็นเต่าอีกชนิดหนึ่งที่นิยมเลี้ยงกันมาก ซึ่งอุปนิสัยของเต่าบินไม่ดุมากนัก เมื่อเทียบกับเต่าหรือตะพาบชนิดอื่น แถมยังเชื่องกับผู้เลี้ยงอีกต่างหาก โดยในที่เลี้ยงสามารถจะเลี้ยงไว้ในน้ำได้ตลอดชีวิต ไม่ต้องขึ้นบกเหมือนเต่าหรือตะพาบทั่วไป แต่เต่าบินก็สามารถปีนขึ้นมาอาศัยอยู่บนบกได้ด้วยเช่นกัน
ในปี ค.ศ. 1979 เต่าบินถือเป็นเต่าที่หายากและมีราคาแพงมาก โดยทั่วโลกมีผู้ครอบครองเพียง 5 ตัว ใน 5 ประเทศเท่านั้น ในประเทศไทย มีเพียงตัวเดียวเป็นของ นาวาอากาศโท วิโรจน์ นุตพันธุ์ นักวิทยาสัตว์เลื้อยคลานและสัตว์สะเทินน้ำสะเทินบกชาวไทยที่มีชื่อเสียง เป็นเต่าตัวผู้ มีราคา 25,000 บาท ซึ่งทาง น.ท.วิโรจน์ ตั้งใจจะหาเต่าตัวเมียมาผสมพันธุ์เพื่อแพร่ขยายพันธุ์ต่อไป แต่ด้วยความรู้เท่าไม่ถึงการณ์ เต่าบินตัวนี้ได้ถูกผู้ขโมยไปและนำไปแกงเป็นอาหารรับประทาน แต่ในปัจจุบัน สามารถเพาะขยายพันธุ์ได้แล้วที่อินโดนีเซีย โดยแม่เต่าจะถึงวัยเจริญพันธุ์เมื่ออายุได้ 25 ปี โดยวางไข่ในเวลากลางคืน บนสันดอนฝั่งแม่น้ำช่วงฤดูแล้ง เอ็มบริโอที่เจริญเป็นเต่าวัยอ่อนโดยสมบูรณ์แล้วยังคงอยู่ภายในเปลือกไข่จนกระทั่งสันดอนถูกน้ำท่วมในช่วงฤดูฝนจึงค่อยฟักตัวออกจากไข่ และในไทยยังมีการจัดแสดงในสวนสัตว์เพียง 3 ที่(นำแต่สวนสัตว์ในองค์การสวนสัตว์แห่งประเทศไทย ในพระบรมราชูปถัมภ์)และทั้งหมด 5 ตัวคือ สวนสัตว์นครราชสีมา 2 ตัวสวนสัตว์สงขลา 1 ตัว สวนสัตว์เปิดเขาเขียว 2 ตัว

**รูปภาพ**

**อ้างอิง**

**แหล่งข้อมูลอื่น**
หมวดหมู่:วงศ์ใหญ่ตะพาบและเต่าจมูกหมู
หมวดหมู่:สัตว์ที่พบในประเทศออสเตรเลีย
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:ซากดึกดำบรรพ์มีชีวิต
เพลงชาติสาธารณรัฐคีร์กีซ

ฉบับประสานเสียง
โน๊ตเพลง
เพลงชาติสาธารณรัฐคีร์กีซ (Кыргыз Республикасынын Мамлекеттик Гимни, Государственный гимн Киргизской Республики) เป็นเพลงชาติของประเทศคีร์กีซสถานหลังการล่มสลายของสหภาพโซเวียต เริ่มใช้อย่างเป็นทางการเมื่อ พ.ศ. 2535 ทำนองโดย นาเซอร์ ดาฟเลซอฟ (Nasyr Dawlesow) และคาเลย โมลโดบาซานอฟ (Kalyý Moldobasanow) เนื้อร้องโดย จาลิล ซาเดอคอฟ (Jalil Sadykov) และเอชมามเบท คูลูเยฟ (Eşmambet Kuluýew)

**เนื้อร้อง**

**ภาษาคีร์กีซ**

**ภาษารัสเซีย**

**คำแปล**

**ดูเพิ่ม**
 เพลงชาติสาธารณรัฐสังคมนิยมโซเวียตคีร์กีซ- ธงชาติคีร์กีซสถาน- ตราแผ่นดินของคีร์กีซสถาน

**อ้างอิง**

**แหล่งข้อมูลอื่น**
 แหล่งรวบรวมข้อมูลและไฟล์เสียง-  เพลงชาติสาธารณรัฐคีร์กีซ (Midi)fix-attempted=yes -  เพลงชาติสาธารณรัฐคีร์กีซ - Himnuszok-  เพลงชาติสาธารณรัฐคีร์กีซ (บรรเลง)
 วีดิทัศน์
หมวดหมู่:สัญลักษณ์ของประเทศคีร์กีซสถาน
สาธารณรัฐคีร์กีซ
วิกิพีเดีย:เสนอบทความคัดสรร/พระพุทธไสยาสน์ (วัดป่าโมก)

=== พระพุทธไสยาสน์ (วัดป่าโมก)**
พระพุทธไสยาสน์ (วัดป่าโมก) ถูกเสนอเมื่อ 1 กุมภาพันธ์ พ.ศ. 2551 และจะได้รับการพิจารณาภายในวันที่ 15 กุมภาพันธ์ พ.ศ. 2551
 เสนอชื่อ โดย donuttowanoon
สนับสนุน 
คัดค้าน
# ไม่สนับสนุนอย่างยิ่งครับ เนื่องจากว่าระดับบทความยังอยู่ที่ พอใช้ อยู่เลยถ้าผมจัดเรตให้ และก็ไม่มีคุณสมบัติหลาย ๆ อย่างที่บทความคัดสรรต้องมีด้วย --Petje Bell • พูดคุย 17:49, 1 กุมภาพันธ์ 2551 (ICT)
# คัดค้านครับ บทความยังอยู่ในระดับโครงอยู่เลย ไม่มีอ้างอิง ภาพที่ใช้ไม่ได้ระบุที่มา --Sry85 19:22, 2 กุมภาพันธ์ 2551 (ICT)
# คัดค้านครับ เนื้อหาน้อยเกินไป ควรมีลักษณะทางกายภาพอย่างละเอียดครับ--Topictopicle 11:31, 9 กุมภาพันธ์ 2551 (ICT)
# (อ่านข้างล่าง) --ออกตาปอญปาด แตะจาม ซุญญา 12:52, 9 กุมภาพันธ์ 2551 (ICT)
# คัดค้านเช่นกัน ตัวบทความขาดเนื้อหาและความสำคัญเยอะแยะ ถ้าจะส่งเพื่อให้ได้รับเลือกเป็นคัดสรร เนื้อหาและรายละเอียดควรแน่นและสมบูรณ์ แหล่งอ้างอิงต้องครบถ้วน สามารถตรวจสอบได้--Se:Rin | พูดคุย - 13:42, 9 กุมภาพันธ์ 2551 (ICT) 
# ตามที่ผู้ใช้อื่นได้แสดงความคิดเห็นครับ ดูเพิ่มที่ วิกิพีเดีย:อะไรคือบทความคัดสรร --Jutiphan | พูดคุย - 13:58, 9 กุมภาพันธ์ 2551 (ICT)
เสนอแนะการปรับปรุง
# บทความยังมีเนื้อหาค่อนข้างน้อยนะคะ น่าจะมีรายละเอียดเพิ่มเติมเช่น ข้อสันนิษฐานเรื่องการสร้าง ลักษณะของศิลปะ ประเพณีที่เกี่ยวข้อง หรืองานวรรณกรรมที่มีการเอ่ยถึง (ที่มีรายละเอียดมากกว่าปัจจุบันสักหน่อย) เป็นต้น ถ้าเป็นพระประธานของพระอารามหลวงก็น่าจะมีรายละเอียดการขึ้นทะเบียนของกรมศิลปากร เหมือนในบทความเรื่องพระพุทธรูปองค์อื่นๆ ด้วยค่ะ --Tinuviel 00:41, 3 กุมภาพันธ์ 2551 (ICT)
# บทความนี้ยังอยู่ในระดับพอใช้หรือโครงเท่านั้นเอง นอกจากประวัติแล้วควรมีการกล่าวถึงลักษณะทางกายภาพของพระพุทธรูป และเรื่องการบูรณปฏิสังขรณ์ด้วยครับ --ออกตาปอญปาด แตะจาม ซุญญา 12:50, 9 กุมภาพันธ์ 2551 (ICT)
เพลงชาติทาจิกิสถาน

เพลงชาติทาจิกิสถาน (บรรเลง)
เพลงชาติทาจิกิสถาน (Суруди Миллӣ; Surudi milli; เพลงชาติ) เป็นเพลงชาติสมัยหลังการล่มสลายของสหภาพโซเวียต เริ่มใช้อย่างเป็นทางการมาตั้งแต่ พ.ศ. 2534  ประพันธ์เนื้อร้องโดย กุลนาซาร์ เคลดี (Gulnazar Keldi) ทำนองมาจากเพลงชาติสาธารณรัฐสังคมนิยมโซเวียตทาจิก ซึ่งแต่งโดย สุไลมาน ยูดาคอฟ (Suleiman Yudakov)

**เนื้อร้อง**

**อ้างอิง**

**แหล่งข้อมูลอื่น**
 แหล่งรวบรวมข้อมูลและไฟล์เสียง-  Tádzsikisztán magyar honlapja date=2011-07-21 -  เพลงชาติทาจิกิสถาน "ซูรูดิ มิลลิ" - Himnuszok
 วีดิทัศน์
หมวดหมู่:เพลงชาติทาจิกิสถาน
หมวดหมู่:สัญลักษณ์ของประเทศทาจิกิสถาน
เพลงชาติสาธารณรัฐสังคมนิยมโซเวียตทาจิก

เพลงชาติสาธารณรัฐสังคมนิยมโซเวียตทาจิก (ภาษาทาจิก: Гимни Республикаи Советии Сотсиалистии Тоҷикистон) เป็นชื่อของเพลงชาติของสาธารณรัฐสังคมนิยมโซเวียตทาจิก ซึ่งเป็นช่วงเวลาที่ประเทศทาจิกิสถานอยู่ภายใต้การปกครองของ สหภาพโซเวียต ใช้ในระหว่างปี พ.ศ. 2489 จนถึง พ.ศ. 2537 ซึ่งเป็นระยะเวลาหลังจากทาจิกิสถานได้รับเอกราชมาแล้ว 3 ปี ทำนองเพลงเป็นผลงานการประพันธ์ของสุไลมาน ยูดาคอฟ (Suleiman Yudakov) เนื้อร้องโดย อาบูลกาซิม ลักฮูติ (Abulkasim Lakhuti) เพลงนี้มีการเปลี่ยนแปลงเนื้อร้องในปี พ.ศ. 2520 เพื่อลบล้างอิทธิพลของโจเซฟ สตาลินที่ปรากฏอยู่ในเพลง เนื้อร้องฉบับภาษาทาจิกที่ปรากฏในบทความนี้เป็นฉบับที่มีการแก้ไขในปีนั้น ส่วนฉบับภาษารัสเซียเป็นเนื้อร้องฉบับก่อนปี พ.ศ. 2520
อนึ่ง ทำนองของเพลงนี้ต่อมาได้ใช้เป็นทำนองเพลงชาติทาจิกิสถานในปัจจุบัน ซึ่งได้มีการประพันธ์คำร้องขึ้นใหม่ในปี พ.ศ. 2537

**เนื้อร้อง**

**ฉบับ พ.ศ. 2489 (สมัยสตาลิน)**

**บทร้อง พ.ศ. 2521 (ฉบับแก้ไข)**

**อ้างอิง**

**แหล่งข้อมูลอื่น**
  เพลงชาติสาธารณรัฐสังคมนิยมโซเวียตทาจิก (ขับร้อง)-  เพลงชาติสาธารณรัฐสังคมนิยมโซเวียตทาจิก - nationalanthems.info date=2007-10-05 
ทาจิก
หมวดหมู่:สัญลักษณ์ของประเทศทาจิกิสถาน
หมวดหมู่:เพลงชาติทาจิกิสถาน
นิวสเปน

นิวสเปน มีชื่ออย่างเป็นทางการว่า เขตอุปราชนิวสเปน (Virreinato de Nueva España; ES-pe - Virreinato de Nueva España.ogg) หรือ ราชอาณาจักรนิวสเปน เป็นแก่นแท้ทางดินแดนที่สำคัญของจักรวรรดิสเปน ซึ่งถูกสถาปนาโดยสเปนสมัยราชวงศ์ฮาพส์บวร์คในช่วงการล่าอาณานิคมในทวีปอเมริกาของสเปน และมีเมืองหลวงอยู่ที่เม็กซิโกซิตี โดยที่เขตอำนาจศาลของนิวสเปนประกอบด้วยพื้นที่ขนาดใหญ่ ซึ่งรวมไปถึงพื้นที่ที่ในปัจจุบันคือประเทศเม็กซิโก, พื้นที่ในภาคตะวันตกเฉียงใต้ของสหรัฐและรัฐแคลิฟอร์เนียในทวีปอเมริกาเหนือเป็นส่วนใหญ่, อเมริกากลาง, ตอนเหนือของทวีปอเมริกาใต้ และดินแดนในหมู่เกาะแปซิฟิกหลายเขต

**หมายเหตุ**

**อ้างอิง**
หมวดหมู่:รัฐสิ้นสภาพในทวีปอเมริกาเหนือ
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในเขตโอเชียเนีย
หมวดหมู่:ประวัติศาสตร์อเมริกาเหนือ
หมวดหมู่:ประวัติศาสตร์เอเชีย
หมวดหมู่:ประวัติศาสตร์โอเชียเนีย
หมวดหมู่:อดีตอาณานิคมของสเปน
หมวดหมู่:อดีตอาณานิคมในทวีปอเมริกาเหนือ
หมวดหมู่:อดีตอาณานิคมในทวีปอเมริกาใต้
หมวดหมู่:อดีตอาณานิคมในเขตโอเชียเนีย
หมวดหมู่:อดีตอาณานิคมในทวีปเอเชีย
หมวดหมู่:อดีตอาณานิคมในเอเชียตะวันออกเฉียงใต้
หมวดหมู่:รัฐและดินแดนที่ก่อตั้งในคริสต์ศตวรรษที่ 16
หมวดหมู่:สิ้นสุดในคริสต์ศตวรรษที่ 19

**แหล่งข้อมูลอื่น**
 MEXICO'S COLONIAL ERA—PART I: The Settlement of New Spain date=2009-03-01  at mexconnect.com- Index to the DeWitt Colony Region under New Spain date=2010-10-03  at Texas A&M University- 1492 – Middle America at ibiblio.org the public's library and digital archive- Encyclopædia Britannica: Hispanic Heritage in The Americas- Map of the Border of the King's Dominion in the Northern America is a map by José de Urrútia and Nicolas de la Fora from 177
เขตอุปราชแห่งเปรู

เขตอุปราชแห่งเปรู (links=no; Viceroyalty of Peru) คือบริเวณที่อยู่ภายใต้การปกครองของจักรวรรดิสเปนในแถบอเมริกาใต้ พื้นที่ในช่วงแรกได้แก่บริเวณประเทศเปรูและประเทศชิลีในปัจจุบัน ต่อมาจึงได้ขยายเขตออกจนครอบคลุมพื้นที่เกือบทั้งหมดของทวีป ศูนย์กลางการปกครองของเขตนี้คือ ลิมา โดยสเปนจะส่งอุปราชเข้ามาปกครอง ขึ้นตรงต่อกษัตริย์สเปน

**อ้างอิง**

**แหล่งข้อมูลอื่น**
หมวดหมู่:รัฐสิ้นสภาพในทวีปอเมริกาใต้
หมวดหมู่:ประวัติศาสตร์อเมริกาใต้
หมวดหมู่:อดีตอาณานิคมของสเปน
หมวดหมู่:อดีตอาณานิคมในทวีปอเมริกาใต้
เขตอุปราชแห่งนิวกรานาดา

เขตอุปราชแห่งนิวกรานาดา (Viceroyalty of New Granada) คือบริเวณที่อยู่ภายใต้การปกครองของจักรวรรดิสเปน ปัจจุบันคือประเทศโคลอมเบีย ปานามา เวเนซุเอลา เอกวาดอร์ และตรินิแดดและโตเบโก รวมทั้งบางส่วนของนิการากัว เปรู กายอานา และบราซิล โดยสเปนจะส่งอุปราชเข้ามาปกครอง และขึ้นตรงต่อกษัตริย์สเปน เขตอุปราชแห่งนี้มีเมืองศูนย์กลางการปกครองคือ ซานตาเฟเดโบโกตา เมืองสำคัญอื่น ๆ ได้แก่ การ์ตาเคนาเดอินเดียส กีโต และการากัส
หมวดหมู่:รัฐสิ้นสภาพในทวีปอเมริกาใต้
หมวดหมู่:ประวัติศาสตร์อเมริกาใต้
หมวดหมู่:อดีตอาณานิคมของสเปน
หมวดหมู่:อดีตอาณานิคมในทวีปอเมริกาใต้
เขตอุปราชแห่งริโอเดลาปลาตา

เขตอุปราชแห่งริโอเดลาปลาตา (Virreinato del Río de la Plata) เป็นเขตการปกครองของจักรวรรดิสเปน โดยพื้นที่ส่วนใหญ่อยู่ทางตอนใต้ของทวีปอเมริกาใต้ ปัจจุบันได้แก่ประเทศอาร์เจนตินา ปารากวัย อุรุกวัย (บันดาโอริเอนตัล) โบลิเวีย และบางส่วนของบราซิล สเปนได้ตั้งเขตนี้ขึ้นอันเนื่องมาจากเกรงอิทธิพลอาณานิคมบราซิลของโปรตุเกสที่กำลังขยายมาทางทางตะวันตกอย่างรวดเร็ว โดยมีเมืองศูนย์กลางการปกครองคือ บัวโนสไอเรส

**อ้างอิง**

**แหล่งข้อมูลอื่น**
หมวดหมู่:รัฐสิ้นสภาพในทวีปอเมริกาใต้
หมวดหมู่:ประวัติศาสตร์อเมริกาใต้
หมวดหมู่:อดีตอาณานิคมของสเปน
หมวดหมู่:อดีตอาณานิคมในทวีปอเมริกาใต้
รายนามผู้ได้รับรางวัลสมเด็จเจ้าฟ้ามหิดล

* ดูบทความหลักที่ รางวัลสมเด็จเจ้าฟ้ามหิดล 

**อ้างอิง**

**แหล่งข้อมูลอื่น**
  Prince Mahidol Award Foundation under the Royal Patronage date=2008-01-15 
หมวดหมู่:มหาวิทยาลัยมหิดล
หมวดหมู่:ผู้ได้รับรางวัลสมเด็จเจ้าฟ้ามหิดล
ประเทศอัฟกานิสถานในโอลิมปิกฤดูร้อน 2004

อัฟกานิสถาน กลับเข้าร่วมการแข่งขันกีฬาโอลิมปิกอีกครั้งในกีฬาโอลิมปิก พ.ศ. 2547 ที่เอเธนส์ อัฟกานิสถานถูกแบนจากการแข่งขันกีฬาโอลิมปิกใน พ.ศ. 2542 ระหว่างการปกครองของฏอลีบัน แต่ได้รับสิทธิ์คืนใน พ.ศ. 2545 ในการแข่งขันครั้งนี้ มีนักกีฬาหญิง 2 คน คือ ฟรีบา ราซายีและโรบีนา มูกวิมยาร์  เป็นตัวแทนประเทศเป็นครั้งแรก และ Mohammed Ebrahimi นักมวยปล้ำได้อันดับห้าในการแข่งขัน

**อ้างอิง**
หมวดหมู่:ชาติในโอลิมปิกฤดูร้อน 2004
มาซากิ อันซุ

มาซากิ อันซุ (; Téa Gardner) เป็นตัวละครหลักจากเรื่องเกมกลคนอัจฉริยะ อันสุเป็นเด็กมัธยมปลายที่เป็นเพื่อนสมัยเด็กของตัวละครเอกที่ชื่อมุโต้ ยูกิ เธอมีบุคลิกภาพที่เหมือนทอมบอยและมีนิสัยชอบเอาชนะ และทุกครั้งที่ยูกิเจอปัญหาเธอพร้อมที่จะช่วยเสมอ ภายในเรื่องจะไม่ค่อยได้เห็นอันสุเล่นเกมกับยูกิและเพื่อน ๆ ของเขา แต่ในตอนแรกของอนิเมะเธอสามารถเอาชนะโจวโนะอุจิ คัตสึยะในเกมดูเอลมอนสเตอร์ และต่อมาในเรื่องเธอแสดงให้เห็นว่าเธอสามารถเอาชนะผู้เล่นเก่ง ๆ ได้ ซึ่งเธอไม่เคยแพ้ใครเลยในเรื่องและยังสามารถเอาชนะคุจากุ ไม อันสุยังเก่งในเรื่องเต้นรำ โดยเธอต้องการที่จะเป็นนักเต้นรำมืออาชีพเมื่อเธอโตขึ้น 

**อ้างอิง**
หมวดหมู่:ตัวละครในยูกิโอ เกมกลคนอัจฉริยะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเต้น
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
ประเทศแอลเบเนียในโอลิมปิกฤดูร้อน 2004

ประเทศแอลเบเนีย เข้าร่วมแข่งขันในโอลิมปิกฤดูร้อน 2004 ที่กรุงเอเธนส์ ประเทศกรีซ ระหว่างวันที่ 13 สิงหาคม – 29 สิงหาคม ค.ศ. 2004

**ผู้เข้าร่วมแข่งขัน**
รายการแสดงจำนวนผู้เข้าแข่งขันที่เข้าร่วมการแข่งขันต่อกีฬา/สาขา มีดังต่อไปนี้

**กรีฑา**
ผลการแข่งขันดังนี้ : 
ชาย
รายการลู่และถนน

**อ้างอิง**
แอลเบเนีย
2004
ประเทศแอลจีเรียในโอลิมปิกฤดูร้อน 2004

แอลจีเรีย เข้าร่วมการแข่งขันกีฬาโอลิมปิกฤดูร้อน 2008 (พ.ศ. 2547) ที่กรุงเอเธนส์ ประเทศกรีซ โดยส่งนักกีฬาเข้าร่วม 61 คน ชาย 46 คนและหญิง 15 คน เข้าแข่งขันในกีฬา 10 ประเภท 57 รายการ  

**อ้างอิง**
หมวดหมู่:โอลิมปิกฤดูร้อน 2004
หมวดหมู่:รางวัลนักวิจัยดีเด่นแห่งประเทศไทย

หมวดหมู่:รางวัลด้านวิทยาศาสตร์และวิศวกรรมศาสตร์ในประเทศไทย
หมวดหมู่:นักวิชาการชาวไทย
หมวดหมู่:การวิจัย
หมวดหมู่:ผู้ได้รับรางวัลนักวิจัยดีเด่นแห่งประเทศไทย

หมวดหมู่:รางวัลนักวิจัยดีเด่นแห่งประเทศไทย
หมวดหมู่:บุคคล
สหราชอาณาจักรในโอลิมปิกฤดูร้อน 2004

สหราชอาณาจักร เข้าร่วมแข่งขันกีฬาโอลิมปิกฤดูร้อนครั้งที่ 28 ค.ศ. 2004 (พ.ศ. 2547) ณ กรุงเอเธนส์ ประเทศกรีซ ระหว่างวันที่ 13 สิงหาคม – 29 สิงหาคม พ.ศ. 2547 โดยได้ส่งนักกีฬาจำนวน 271 คน เข้าแข่งขันทั้ง 22 ชนิดกีฬา โดยในพิธีเปิดมีผู้เชิญธงประจำชาติคือนักยูโด เคท โฮเวย์ ส่วนในพิธีปิดผู้เชิญธงชาติคือ เคลลีย์ โฮลเมส

**อ้างอิง**
สหราชอาณาจักร
ประเทศคิวบาในโอลิมปิกฤดูร้อน 2004

ประเทศคิวบา ได้เหรียญรางวัล 27 เหรียญในการแข่งขันโอลิมปิกฤดูร้อน พ.ศ. 2547 ที่กรุงเอเธนส์ ประเทศกรีซ แบ่งเป็น 9 เหรียญทอง 7 เหรียญเงิน และ 11 เหรียญทองแดง ส่งนักกีฬาทั้งหมด 151 คน เป็นชาย 97 คนและหญิง 54 คน เข้าร่วมแข่งขันใน 18 ชนิดกีฬา ≈108 รายการ

**อ้างอิง**
หมวดหมู่:โอลิมปิกฤดูร้อน 2004
ประเทศฮังการีในโอลิมปิกฤดูร้อน 2004

ประเทศฮังการี เข้าร่วมแข่งขันกีฬาโอลิมปิกฤดูร้อน ครั้งที่ 28 ค.ศ. 2004 (พ.ศ. 2547) ที่เมืองซิดนีย์ ประเทศออสเตรเลีย ระหว่างวันที่ 13 สิงหาคม - 29 สิงหาคม พ.ศ. 2447 คณะกรรมการโอลิมปิกแห่งชาติฮังการีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 209 คน ใน 20 ชนิดกีฬา ผลการแข่งขันครั้งนี้ประเทศฮังการีได้รับเหรียญรางวัลแบ่งเป็น 8 เหรียญทอง 6 เหรียญเงิน และ 3 เหรียญทองแดง รวมทั้งหมด 17 เหรียญ

**นักกีฬาที่ได้รับเหรียญรางวัล**

**นักกีฬาที่เข้าร่วม**

**กรีฑา**
ผลการแข่งขันดังนี้ :

**ดูเพิ่ม**
 ประเทศฮังการีในโอลิมปิก- รายชื่อผู้เชิญธงชาติฮังการีในโอลิมปิก- รายชื่อนักกีฬาฮังการีที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
  เว็บไซต์ทางการ

ฮังการี
สถานีนานา

สถานีนานา (Nana station; รหัส: E3) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนสุขุมวิทบริเวณใจกลางแหล่งธุรกิจท่องเที่ยวและสถานบันเทิงย่านนานา ในพื้นที่เขตวัฒนาและเขตคลองเตย กรุงเทพมหานคร

**ที่ตั้ง**
ชานชาลาสถานีนานา
ต้นถนนสุขุมวิท บริเวณปากซอยสุขุมวิท 6 (ใจสมาน) และซอยสุขุมวิท 9 (รื่นจิต) ห่างจากทางแยกนานาซึ่งเป็นจุดบรรจบระหว่างถนนสุขุมวิท ซอยสุขุมวิท 3 (นานาเหนือ) และซอยสุขุมวิท 4 (นานาใต้) ไปทางทิศตะวันออกประมาณ 200 เมตร ในพื้นที่แขวงคลองเตยเหนือ เขตวัฒนา และแขวงคลองเตย เขตคลองเตย กรุงเทพมหานคร

**แผนผังสถานี**

**รูปแบบของสถานี**
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา

**สิ่งอำนวยความสะดวก**
 ลิฟต์ สำหรับผู้พิการ ไปยังชั้นขายบัตรโดยสารและชานชาลา จากทางเท้าทั้ง 2 ฝั่ง- รถชัตเติลบัสรับผู้โดยสารจากบริเวณทางออกที่ 1 ไปโรงพยาบาลบำรุงราษฎร์

**ทางเข้า-ออก**
 1 ซอยสุขุมวิท 7, ซอยสุขุมวิท 3, ป้ายรถประจำทางไปอโศก (บันไดเลื่อน)- 2 อาคารแปซิฟิคเพลส 2, ซอยสุขุมวิท 6, ป้ายรถประจำทางไปเพลินจิต- 3 ซอยสุขุมวิท 9 และ 11, โรงแรมแอมบาสซาเดอร์- 4 ซอยสุขุมวิท 8 (บันไดเลื่อน)
จุดรวมพลอยู่ที่ทางออก 3 หน้าอาคารจิวเวิลด์รี่ มาร์ท

**เวลาให้บริการ**

**รถโดยสารประจำทาง**

**20px ถนนสุขุมวิท**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**

**สถานที่สำคัญใกล้เคียง**
 สถานเอกอัครราชทูตสวีเดนประจำประเทศไทย (อาคารแปซิฟิค เพลส 1 ชั้น 20)- สถานเอกอัครราชทูตสาธารณรัฐอิสลามปากีสถานประจำประเทศไทย (ซอยสุขุมวิท 3)- ที่ทำการไปรษณีย์นานา- สำนักงานสรรพากรพื้นที่กรุงเทพมหานคร 8 (ซอยสุขุมวิท 11)- คริสตจักรใจสมาน สุขุมวิท (ซอยสุขุมวิท 6)

**ศูนย์การค้าและอาคารสำนักงาน**
 นานา พลาซ่า- นานา สแควร์- ร้านภูฟ้า สาขาสุขุมวิทซอย 7- ฟู้ดแลนด์ ซูเปอร์มาร์เก็ต สาขาสุขุมวิท 5- อาคารนายเลิศ- อาคารแปซิฟิคเพลส 1 และ 2

**โรงแรม**
 โรงแรมแอมบาสซาเดอร์- โรงแรมสวิส ปาร์ค- โรงแรมแมนฮัตตัน- โรงแรมคราวน์ พลาซา แบงค็อก แกรนด์ สุขุมวิท- โรงแรมซิตี้ลอดจ์- โรงแรมแลนด์มาร์ค กรุงเทพฯ- โรงแรมเอ็นเอช แบงค็อก สุขุมวิท บูเลอวาร์ด- โรงแรมเดอะพาร์ค โฮเทล- โรงแรมเบลแอร์ ปริ๊นเซส- โรงแรมรอแยล เบญจา- โรงแรมนานา- โรงแรมเจดับบลิว แมริออท กรุงเทพฯ- โรงแรมราชา- โรงแรมเกรซ- โรงแรมลีลา อินน์ กรุงเทพฯ- โรงแรมซีนิท สุขุมวิท กรุงเทพฯ- โรงแรมไฮแอท รีเจนซี กรุงเทพ สุขุมวิท

**อ้างอิง**
นานา
หมวดหมู่:สิ่งก่อสร้างตั้งแต่ พ.ศ. 2542
นานา
นานา
ประเทศกรีซในโอลิมปิกฤดูร้อน 2004

ประเทศกรีซ เป็นประเทศเจ้าภาพในการแข่งขันกีฬาโอลิมปิกฤดูร้อน พ.ศ. 2547 ที่กรุงเอเธนส์ กรีซส่งนักกีฬาเข้าร่วม 441 คนเป็นชาย 223 คน และหญิง 218คน ซึ่งเป็นทีมนักก๊ฬาที่ใหญ่ที่สุดของกรีซตั้งแต่ส่งนักกีฬาเข้าร่วมในกีฬาโอลิมปิกสมัยใหม่ครั้งแรกที่กรุงเอเธนส์เมื่อ พ.ศ. 2439 ซึ่งครั้งนั้นกรีซส่งนักกีฬาเข้าแข่งขันเพียง 176 คน 

**อ้างอิง**
กรีซ
เต่าหับ

เต่าหับ (Asian box turtle, Siamese box terrapin; Cuora amboinensis) สัตว์เลื้อยคลานจำพวกเต่าชนิดหนึ่ง   มีรูปร่างคล้ายเต่านา  แต่มีกระดองโค้งนูนสูงกว่า กระดองราบเรียบ ใต้ท้องแบ่งเป็น 2 ตอน ซึ่งเรียกว่า "แผ่น" หรือ "หับ" หรือ "ขีด"  สามารถเก็บขา หัว และหางเข้ากระดองได้มิดชิด อันเป็นที่มาของชื่อ  หัวมีขนาดเล็กสีเหลืองมีลวดลายสีดำ กระดองสีน้ำตาลเข้ม ใต้ท้องสีขาวหรือสีเหลือง ขามีผังผืด โตได้เต็มที่ประมาณ 25 เซนติเมตร
สามารถพบได้ในแหล่งน้ำทุกภาคของประเทศไทยโดยเฉพาะภาคกลางและภาคใต้ ในต่างประเทศพบที่อินเดีย ภูมิภาคอินโดจีน, พม่า, มาเลเซีย, อินโดนีเซีย, ฟิลิปปินส์, สิงคโปร์ 
เป็นเต่าที่สามารถว่ายน้ำได้ดี แต่ชอบอยู่บนบกที่มีความชื้นมากกว่าลงน้ำ ผสมพันธุ์ในน้ำ แต่วางไข่บนบก ปีหนึ่งวางไข่หลายครั้ง ทว่าวางไข่เพียงครั้งละ 2-3 ฟองเท่านั้น อาหารสามารถกินได้ทั้งพืชและสัตว์
มีชนิดย่อย ถึง 4 ชนิด ได้แก่ C. a. lineata พบในพม่า, C. a. amboinensis พบในอินโดนีเซีย, ซูลาเวสี, C. a. couro พบในสุมาตรา, ชวา, บาหลี และ C. a. kamaroma พบในไทย, มาเลเซีย
นอกจากนี้แล้ว เต่าหับยังมีความแตกต่างหากหลายทางสีสันและลวดลายต่าง ๆ ออกไปอีก
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 โดยจากสถิติในรอบ 10 ปีที่ผ่านมา พบว่าเต่าหับนับเป็นสัตว์ที่มีการลักลอบซื้อขายกันมากที่สุดในตลาดค้าสัตว์ป่าร่วมกับลิ่น โดยเต่าที่เข้ามาในประเทศไทย ส่วนมากจะถูกนำเข้ามาทางอินโดนีเซียผ่านมาทางมาเลเซีย และเข้ามาทางภาคใต้ของไทย ก่อนจะนำออกต่อไปยังประเทศจีนและเวียดนาม  โดยเต่าหับนอกจากได้รับความนิยมในแง่ของการเป็นสัตว์เลี้ยงแล้ว ยังถือว่าเป็นสัตว์นำโชคอีกด้วย เชื่อว่าจะนำโชคลาภมาสู่ผู้เป็นเจ้าของ โดยเฉพาะหากเต่าหับตัวใดมีหับที่ใต้ท้องมากกว่า 2 ตอน หรือ 3 ตอน และยังนำกระดองไปทำเป็นเครื่องรางของขลังได้อีกด้วย

**อ้างอิง**

**แหล่งข้อมูลอื่น**
หมวดหมู่:สกุลเต่าหับ
หมวดหมู่:สัตว์ป่าคุ้มครอง
หมวดหมู่:สัตว์เลื้อยคลานที่เป็นสัตว์เลี้ยง
หมวดหมู่:สัตว์ที่พบบนเกาะบอร์เนียว
ผสมสิบ

สมสิบ หรือ ผสมสิบ เป็นการเล่นไพ่จับคู่แล้วต้องบวกกันให้ได้สิบเหมือนกับชื่อ ต้องอาศัยเทคนิคหลายอย่าง เช่น การทายใจผู้เล่น ความน่าจะเป็น นักคณิตศาสตร์มักจะได้เปรียบกับการเล่นแบบนี้ การเล่นเกมสมสิบจะต้องมีผู้เล่นจำนวน 2-6 คน ไม่เกินกว่านี้เพราะไม่เช่นนั้นจะส่งผลให้การชนะกันในเกมเป็นไปได้ยาก

**รายละเอียด**
 ไพ่หนึ่งสำรับ- ผู้เล่นจำนวน 2-6 คน (ถ้าจะให้สนุกควรมี 4-6 คน)- เวลาที่ใช้ ไม่เกิน 15 นาทีต่อเกม

**ทักษะที่ใช้**
 การคาดคะเน - ความน่าจะเป็น - การตัดสินใจ- ดวง

**กติกา**
หลักการคือ ไพ่ที่สามารถจับคู่บวกกันแล้วได้ 10 ให้นำมาจับคู่ในมือให้ครบสามคู่ ตามขั้นตอนการเล่นด้านล่าง


**การจับคู่ไพ่**
 ไพ่ A เปรียบเสมือนไพ่ 1 ให้คู่ไพ่ 9- ไพ่ 2 คู่ไพ่ 8- ไพ่ 3 คู่ไพ่ 7- ไพ่ 4 คู่พ่ 6- ไพ่ 5, 10, J, Q และ K คู่กันเอง

**ขั้นตอนการเล่น**
#สมาชิกทุกคนจะได้รับไพ่จากการแจกเรียงตามลำดับจนครบคนละ 5 ใบ โดยจะเพิ่มใบที่ 6 ให้กับคนที่หนึ่ง และหงายไพ่โจ๊กตรงกลางวงอีกหนึ่งใบโดยไพ่ที่เลขตรงข้ามกับไพ่โจ๊กนั้นจะเรียกว่าไพ่ขี้ ไพ่ขี้ไม่สามารถคู่กับไพ่อะไรได้เลย และไพ่โจ๊กสามารถคู่กับไพ่ใบใดก็ได้
#คนที่หนึ่งจะไม่มีสิทธิ์ในการจั่วไพ่จากกอง เนื่องจากมีไพ่ในมือ 6 ใบอยู่แล้ว ให้ดูที่ไพ่ของตัวเองว่าสามารถเก็บไพ่ที่แตะมาเข้าคู่สิบได้หรือไม่ ถ้าได้ให้เก็บไพ่ใบนั้นขึ้นมา แล้วเลือกทิ้งไพ่ในมือลงไปแทนจำนวนหนึ่งใบ
#คนที่สองมองไพ่จากที่คนแรกทิ้งมา จะเก็บก็ได้ (สามารถเก็บได้แค่คนที่ก่อนหน้าทิ้งเท่านั้น แต่ไม่มีสิทธิ์เก็บใบอื่นที่นอกเหนือจากนี้) หรือจะเลือกจั่วก็ได้ แล้วก็ทิ้งไพ่ไว้ให้คนที่สาม สี่ ต่อ ๆ ไป ตามลำดับ
#เมื่อมีใครได้ครบสามคู่ในมือแล้ว ให้พูดว่า "น็อก" หรือ "ชนะ" แล้ววางไพ่ลงมาเพื่อให้ผู้เล่นทุกคนเห็นว่าชนะจริง ๆ
หมวดหมู่:เกมไพ่
หลอดเลือดดำขาพับ

หลอดเลือดดำขาพับ (popliteal vein) เป็นหลอดเลือดดำในแอ่งขาพับหรือแอ่งหลังข้อเข่า วิ่งอยู่ด้านข้างของหลอดเลือดแดงขาพับ (popliteal artery) โดยลำเลียงเลือดจากข้อเข่าและกล้ามเนื้อในต้นขาและน่องกลับไปยังหัวใจ
จุดเริ่มต้นของหลอดเลือดดำนี้เริ่มจากจุดเชื่อมของหลอดเลือดดำโพสทีเรียร์ทิเบียล (posterior tibial vein) และหลอดเลือดดำแอนทีเรียร์ทิเบียล (anterior tibial vein) หลอดเลือดดำขาพับลำเลียงเลือดจากหลอดเลือดดำพีโรเนียล (peroneal vein) ก่อนที่จะถึงข้อเข่าและกลายเป็นหลอดเลือดดำต้นขา (femoral vein) เมื่อผ่านช่องแอดดักเตอร์ (adductor canal) หรือช่องฮันเตอร์ (Hunter's canal)

**ภาพอื่นๆ**

**แหล่งข้อมูลอื่น**
  Gray's s157 - "The Arteries of the Lower Extremity" date=2007-05-15 - Popliteal+vein
หมวดหมู่:กายวิภาคศาสตร์ของรยางค์ล่าง
ขาพับ
หลอดเลือดดำซาฟีนัสเส้นเล็ก

หลอดเลือดดำซาฟีนัสเส้นเล็ก (small saphenous vein หรือ lesser saphenous vein) เป็นหลอดเลือดดำขนาดใหญ่ที่อยู่ชั้นผิวด้านหลังของขา

**ทางเดิน**
จุดเริ่มต้นของหลอดเลือดนี้อยู่ที่หลอดเลือดดำด้านหลังเท้าจากนิ้วก้อยเท้าที่เชื่อมกับโค้งหลอดเลือดดำหลังเท้า (dorsal venous arch of the foot) ซึ่งให้สาขาไปเชื่อมกับหลอดเลือดดำซาฟีนัสเส้นใหญ่ (great saphenous vein) ด้วย หลอดเลือดดำนี้จัดเป็นหลอดเลือดดำชั้นตื้น (superficial vein) และอยู่ใต้หนัง (subcutaneous)
จากจุดเริ่มต้น หลอดเลือดนี้ทอดตัวรอบๆ ด้านข้างของเท้าฝั่งนิ้วก้อย (โดยอยู่ใต้และหลังตาตุ่มนอก (lateral malleolus)) และวิ่งตลอดด้านหลังของขา (ไปกับเส้นประสาทซูรัล (sural nerve)) ผ่านระหว่างหัวทั้งสองของกล้ามเนื้อแกสตรอคนีเมียส (gastrocnemius muscle) และนำเลือดเทเข้าหลอดเลือดดำขาพับ (popliteal vein) ที่ตำแหน่งประมาณหรือเหนือระดับของข้อเข่า

**ดูเพิ่ม**
 แอ่งขาพับ (Popliteal fossa)

**ภาพอื่นๆ**

**แหล่งข้อมูลอื่น**
  Gray's s157 - "The Arteries of the Lower Extremity" date=2007-05-15 -  Answers.com - Stedman's medical dictionary-  Illustration at pdn.cam.ac.uk date=2007-02-08 -  Mnemonic at medicalmnemonics.com date=2007-10-07 
หมวดหมู่:กายวิภาคศาสตร์ของรยางค์ล่าง
ซาฟีนัสเส้นเล็ก
หลอดเลือดดำแกสโตรอิพิโพลอิกขวา

หลอดเลือดดำแกสโตรอิพิโพลอิกขวา หรือ หลอดเลือดดำแกสโตรโอเมนตัลขวา (right gastroepiploic vein หรือ right gastro-omental vein) เป็นหลอดเลือดดำในช่องท้องที่แตกสาขาจากเยื่อโอเมนตัมใหญ่ (greater omentum) และจากส่วนล่างของพื้นผิวส่วนบนด้านหน้า และส่วนล่างด้านหลังของกระเพาะอาหาร หลอดเลือดนี้วิ่งตลอดแนวส่วนโค้งใหญ่ (greater curvature) ของกระเพาะอาหารระหว่างชั้นของเยื่อโอเมนตัมใหญ่
หมวดหมู่:ท้อง
กแสโตรอิพิโพลอิกขวา
แม่แบบ:เหตุการณ์ปัจจุบัน/2551 กุมภาพันธ์ 9

* นายสมัคร สุนทรเวช ให้สัมภาษณ์กับนายแดน ริเวอร์ส ผู้จัดรายการ Talk Asia ทาง CNN International ปฏิเสธว่าไม่มีความเกี่ยวข้องกับการสูญเสียชีวิตในเหตุการณ์ 6 ตุลา และพฤษภาทมิฬ และยังกล่าวด้วยว่าในความเห็นของตน มีผู้เสียชีวิตในการสังหารหมู่ที่มหาวิทยาลัยธรรมศาสตร์เพียงคนเดียว  (CNN)
}
หลอดเลือดดำโพสทีเรียร์ทิเบียล

หลอดเลือดดำโพสทีเรียร์ทิเบียล (Posterior tibial vein) เป็นหลอดเลือดดำของรยางค์ล่างที่ลำเลียงเลือดมาจากพื้นที่ด้านหน้าของขา (posterior compartment) และฝ่าเท้า ไปยังหลอดเลือดดำขาพับ (popliteal vein) ซึ่งเกิดจากการรวมกันของหลอดเลือดดำโพสทีเรียร์ทิเบียลและหลอดเลือดดำแอนทีเรียร์ทิเบียล (anterior tibial vein)
เช่นเดียวกับหลอดเลือดดำชั้นลึกอื่นๆ หลอดเลือดดำนี้ทอดตัวคู่กับหลอดเลือดแดงที่มีชื่อเหมือนกัน คือหลอดเลือดแดงโพสทีเรียร์ทิเบียล (posterior tibial artery)

**ภาพอื่นๆ**
หมวดหมู่:กายวิภาคศาสตร์ของรยางค์ล่าง
พโสทีเรียร์ทิเบียล
หลอดเลือดดำแอนทีเรียร์ทิเบียล

ในทางกายวิภาคศาสตร์ของมนุษย์ หลอดเลือดดำแอนทีเรียร์ทิเบียล (Anterior tibial vein) เป็นหลอดเลือดดำที่ลำเลียงเลือดจากพื้นที่ด้านหน้าของขา (anterior compartment of the leg) ไปยังหลอดเลือดดำขาพับ (popliteal vein) ซึ่งเกิดจากการรวมกันของหลอดเลือดดำโพสทีเรียร์ทิเบียลและหลอดเลือดดำโพสทีเรียร์ทิเบียล (posterior tibial vein)
เช่นเดียวกับหลอดเลือดดำชั้นลึกอื่นๆ หลอดเลือดดำนี้ทอดตัวคู่กับหลอดเลือดแดงที่มีชื่อเหมือนกัน คือหลอดเลือดแดงแอนทีเรียร์ทิเบียล (anterior tibial artery)

**ภาพอื่นๆ**
หมวดหมู่:กายวิภาคศาสตร์ของรยางค์ล่าง
อแนทีเรียร์ทิเบียล
เบนจามิน ทอมป์สัน

เซอร์ เบนจามิน ทอมป์สัน เคานท์รัมฟอร์ด (Sir Benjamin Thompson, Count Rumford; 26 มีนาคม ค.ศ. 1753 – 21 สิงหาคม ค.ศ. 1814) เป็นนักฟิสิกส์, นักเคมีและนักประดิษฐ์เชื้อสายแองโกล-อเมริกัน ซึ่งมีบทบาทสำคัญในการปฏิวัติทฤษฎีทางฟิสิกส์เกี่ยวกับอุณหพลศาสตร์ในช่วงคริสต์ศตวรรษที่ 19 

**ประวัติ**
ทอมป์สันเกิดและเติบโตที่ประเทศสหรัฐอเมริกา จนกระทั่งปี 1785 เขาได้ไปเป็นที่ปรึกษาของเจ้าชาย คาร์ล เธโอดอร์ แห่งบาวาเรีย และใช้ชีวิตอยู่ในบาวาเรียถึง 11 ปี ปรับโครงสร้างของกองทัพเสียใหม่ และทำงานช่วยเหลือคนยากจนในแคว้นนั้น เขาคิดค้นซุปรัมฟอร์ด ซึ่งอุดมด้วยสารอาหาร สำหรับให้คนยากจนได้รับประทาน ริเริ่มการเพาะปลูกมันฝรั่งในบาวาเรีย คิดค้นเทียนไขที่ทำจากขี้ผึ้งเพื่อใช้แทนเทียนไขจากไขสบู่หรือไขมันสัตว์ รวมทั้งเป็นผู้ก่อตั้ง Englischer Garten ในเมืองมิวนิก ซึ่งยังคงอยู่จนถึงปัจจุบัน เป็นสวนสาธารณะที่ใหญ่ที่สุดแห่งหนึ่งของโลก
งานของทอมป์สันเกี่ยวกับการประดิษฐ์เครื่องอาวุธและระเบิด เป็นจุดเริ่มต้นที่ทำให้เขาสนใจทฤษฎีเกี่ยวกับความร้อน เขาได้คิดค้นเครื่องมือสำหรับวัดความร้อนจำเพาะของของแข็ง แต่โจฮัน วิลเค (Johan Wilcke) ทำสำเร็จตัดหน้าไปเสียก่อน งานต่อมาเขาหันไปสนใจคุณสมบัติการป้องกันความร้อนของวัสดุต่างๆ เช่น เฟอร์ ขนสัตว์ ขนนก เป็นต้น ซึ่งคุณสมบัติการเป็นฉนวนเป็นการป้องกันการพาความร้อนผ่านอากาศ แต่ทอมป์สันด่วนสรุปไปว่า อากาศ และก๊าซอื่น ๆ เป็นฉนวนที่ไม่มีคุณสมบัติการนำความร้อนที่สมบูรณ์แบบที่สุด ต่อมาเขาขยายแนวความคิดนี้ไปครอบคลุมของเหลวด้วย ซึ่งจอห์น ดาลตัน และ จอห์น เลสลี่ พากันคัดค้านอย่างรุนแรง 
ในปี ค.ศ. 1798 เขาได้เผยแพร่ผลงานชื่อ An Experimental Enquiry Concerning the Source of the Heat which is Excited by Friction (การทดลองว่าด้วยแหล่งกำเนิดของความร้อนที่มีที่มาจากแรงเสียดทาน) โดยนำเสนอว่าความร้อนไม่ได้เกิดจากแคลอริก แต่ความร้อนเป็นผลมาจากการเคลื่อนที่ ทฤษฎีนี้ถูกโต้แย้งอย่างหนัก แต่ก็เป็นส่วนสำคัญที่ทำให้เกิด กฎทรงพลังงาน ต่อมาในคริสต์ศตวรรษที่ 19

**อ้างอิง**

**แหล่งข้อมูลอื่น**
 Eric Weisstein's World of Science. " Rumford, Benjamin Thompson". (1753–1814)-  Dr. Hugh C. Rowlinson "The Contribution of Count Rumford to Domestic Life in Jane Austen’s Time" An article not only detailing the Rumford fireplace, but also Rumford's life and other achievements.-  name=Benjamin Thompson (Benjamin, Graf von Rumford)-  A Biography of Benjamin Thompson, Jr. Written in 1868 date=2007-06-05 -  Escutcheons of Science- Count Rumford's Birth Place and Museum date=2010-01-05 -  Count Rumford Fireplaces website
1814
หมวดหมู่:บุคคลที่เกิดในปี พ.ศ. 2296
หมวดหมู่:นักฟิสิกส์ชาวอเมริกัน
หมวดหมู่:บุคคลจากรัฐแมสซาชูเซตส์
หมวดหมู่:เคานต์ในจักรวรรดิโรมันอันศักดิ์สิทธิ์
เต่าลายตีนเป็ด

เต่าลายตีนเป็ด (Painted terrapin) เป็นสัตว์เลื้อยคลานจำพวกเต่าน้ำชนิดหนึ่ง มีชื่อวิทยาศาสตร์ว่า Batagur borneoensis เป็นเต่าที่มีสีสันสวยงาม กระดองค่อนข้างกลม ขนาดกระดองหลังมีความยาว 60 เซนติเมตร กระดองหลังมีสีน้ำตาลอ่อน ๆ มีลายสีดำตามยาว 3 เส้น หัวสีน้ำตาลมีแถบสีขาว ขามีสีเทา กระดองส่วนท้องสีขาวหรือสีครีม อาศัยอยู่บริเวณน้ำกร่อยแถบปากแม่น้ำ พบมากที่จังหวัดนราธิวาสและปัตตานี ปัจจุบันในประเทศไทยพบเฉพาะแค่ปากคลองละงู ใน อำเภอละงู จังหวัดสตูลเท่านั้น กินสัตว์น้ำและพืชเป็นอาหาร ในต่างประเทศพบที่ มาเลเซีย, บรูไน และอินโดนีเซีย
ตัวเต็มวัยเพศผู้มีขนาดเล็กกว่าเพศเมีย ผสมพันธุ์กันทั้งกลางวันและกลางคืน ระหว่างเดือนตุลาคมถึงต้นเดือนธันวาคม แม่เต่าขึ้นมาวางไข่ประมาณต้นเดือนธันวาคมถึงกุมภาพันธ์ เวลา 21.00 นาฬิกา จนถึง 04.00 นาฬิกา ไข่มีลักษณะยาวรีเท่ากันตลอดฟอง ไข่ใช้เวลาฟักเป็นตัวใช้เวลาราว 88-99 วัน
ปัจจุบัน เป็นเต่าที่ใกล้สูญพันธุ์มากแล้ว และเป็นสัตว์ป่าคุ้มครองประเภทที่ 2 ในพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
  Photos of  Callagur borneoensis at Empire of the Turtle-  Freshwater Turtles and Tortoises Initiative in Sumatra: ภาพถ่าย การศึกษา การวิจัยภาคสนาม และการเลี้ยง
หมวดหมู่:วงศ์เต่านา
หมวดหมู่:สัตว์ป่าคุ้มครอง
แคลอรี

แคลอรี (Calorie) เป็นหน่วยวัดพลังงานอย่างหนึ่ง โดยทั่วไปการวัดหน่วยพลังงานมักใช้หน่วย "จูล" ซึ่งเป็นมาตราเอสไอสำหรับการวัดพลังงาน ส่วนแคลอรีมักใช้ในการวัดหน่วยพลังงานอาหาร ผู้บัญญัติหน่วยแคลอรีเป็นคนแรกคือ ศาสตราจารย์นิโคลัส เคลเมนต์ (Nicolas Clément) เมื่อปี ค.ศ. 1824 โดยกำหนดเป็น กิโลกรัม-แคลอรี หน่วยวัดนี้บรรจุลงในพจนานุกรมของฝรั่งเศสและอังกฤษในปี ค.ศ. 1842 และ 1867 ตามลำดับ
การวัดหน่วยแคลอรีมี 2 แบบ ได้แก่- กรัม-แคลอรี (cal) เท่ากับพลังงานที่ต้องใช้เพื่อทำให้อุณหภูมิของน้ำ 1 กรัม เพิ่มขึ้น 1 °C  มีค่าประมาณ 4.184 จูล- กิโลกรัม-แคลอรี (Cal หรือ kcal) เท่ากับพลังงานที่ต้องใช้เพื่อทำให้อุณหภูมิของน้ำ 1 กิโลกรัม เพิ่มขึ้น 1 °C  มีค่าประมาณ 4.184 กิโลจูล หรือเท่ากับ 1000 กรัม-แคลอรี (ข้อมูลทางโภชนาการจะใช้หน่วยนี้)
หมวดหมู่:หน่วยพลังงาน
หมวดหมู่:การถ่ายเทความร้อน
วิกิพีเดีย:เสนอบทความคัดสรร/อีริก บานา

=== อีริก บานา**
อีริก บานา ถูกเสนอเมื่อ 2 กุมภาพันธ์ พ.ศ. 2551 และจะได้รับการพิจารณาภายในวันที่ 16 กุมภาพันธ์ พ.ศ. 2551
 เสนอชื่อ Sry85 (บทความนี้แปลมาจากบทความคัดสรร ภาษาอังกฤษ ได้เพิ่มอ้างอิงภาษาไทยเล็กน้อย ...รบกวนช่วยพิจารณาด้วยนะครับ)
สนับสนุน 
# บทความดูมีเนื้อหาสาระ ครบถ้วน ภาพประกอบติดสัญญาอนุญาต และระบุแหล่งที่มาถูกต้อง มีการอ้างอิงค่อนข้างครบถ้วน รูปแบบบทความตามหลักที่ควรจะเป็น --Jutiphan | พูดคุย - 13:25, 15 กุมภาพันธ์ 2551 (ICT)
#
คัดค้าน
#
#
เสนอแนะการปรับปรุง
#
กระบวนการผันกลับได้

ในทางอุณหพลศาสตร์ กระบวนการผันกลับได้ หรือ วัฏจักรผันกลับได้ หมายถึงกระบวนการที่สามารถ "ผันกลับ" ย้อนการเปลี่ยนแปลงคุณสมบัติบางประการของระบบได้โดยไม่มีการสูญเสียพลังงาน หากกระบวนการนั้นต้องใช้เวลาเป็นอนันต์เพื่อสิ้นสุดกระบวนการ ถือว่ากระบวนการนั้นไม่สามารถผันกลับได้
กระบวนการผันกลับได้ มีการเปลี่ยนแปลงสถานะของระบบ โดยที่ค่าความเปลี่ยนแปลงเอนโทรปีรวมของระบบกับสิ่งแวดล้อมมีค่าเท่ากับศูนย์ กระบวนการนี้จึงให้นิยามขอบเขตว่า ประสิทธิภาพเชิงอุณหพลศาสตร์ของเครื่องจักรความร้อนจะเป็นไปได้เท่าไร กล่าวคือ เครื่องจักรความร้อนที่มีประสิทธิภาพสูงสุด เป็นเครื่องจักรที่ไม่มีความร้อนสูญเสียออกจากระบบเลย (ดูเพิ่มที่ วัฏจักรการ์โนต์) ซึ่งในปัจจุบันยังไม่มีเครื่องจักรความร้อนใดสามารถทำได้ตามทฤษฎี

**ดูเพิ่ม**
 กระบวนการผันกลับไม่ได้- วัฏจักรการ์โนต์
หมวดหมู่:อุณหพลศาสตร์
กฎข้อที่สามของอุณหพลศาสตร์

กฎข้อที่สามของอุณหพลศาสตร์ กล่าวถึงเอนโทรปีและความเป็นไปได้ของสภาวะศูนย์องศาสัมบูรณ์ ความว่า เมื่อระบบเข้าสู่ภาวะศูนย์องศาสัมบูรณ์ กระบวนการทั้งหมดจะหยุดนิ่ง และค่าเอนโทรปีของระบบจะมีค่าต่ำที่สุด (As a system approaches absolute zero, all processes cease and the entropy of the system approaches a minimum value.)
ซึ่งอาจสรุปได้ง่ายๆ ว่า 'ถ้า T=0 K, แล้ว S=0' เมื่อ T คือ อุณหภูมิของระบบปิด และ S คือค่าเอนโทรปีของระบบ
กฎข้อที่สามนี้พัฒนาขึ้นโดย วอลเตอร์ แนรนสต์ (Walther Nernst) นักฟิสิกส์ชาวเยอรมัน ในช่วงปี ค.ศ. 1906-1912 บางครั้งจึงเรียกกฎข้อนี้ว่า ทฤษฎีของเนิร์นสต์ เขากล่าวว่าค่าเอนโทรปีของระบบที่ศูนย์องศาสัมบูรณ์จะเป็นค่าคงที่ เนื่องจากระบบที่ศูนย์องศาสัมบูรณ์เป็นระบบที่ ground state ค่าเอนโทรปีของระบบจึงมาจาก ground state เท่านั้น นัยหนึ่งคือ "ไม่มีกระบวนการใดที่สามารถลดพลังงานของระบบลงจนถึงศูนย์องศาสัมบูรณ์ได้"
ยังมีกฎข้อที่สามของอุณหพลศาสตร์อีกแบบหนึ่งที่บัญญัติโดย กิลเบิร์ต เอ็น. ลิวอิส และ เมอร์ล รันดัล ในปี ค.ศ. 1923 ความว่า If the entropy of each element in some (perfect) crystalline state be taken as zero at the absolute zero of temperature, every substance has a finite positive entropy; but at the absolute zero of temperature the entropy may become zero, and does so become in the case of perfect crystalline substances.
ซึ่งอธิบายว่า เมื่อ T = 0 K ไม่เพียง ΔS จะมีค่าเข้าใกล้ศูนย์ แต่ค่า S เองก็มีค่าเข้าใกล้ศูนย์ด้วย
หมวดหมู่:กฎของอุณหพลศาสตร์
เบอนัว ปอล เอมีล กลาแปรง

เอมีล กลาแปรง
เบอนัว ปอล เอมีล กลาแป-รง (Benoît Paul Émile Clapeyron; 26 กุมภาพันธ์ ค.ศ. 1799 - 28 มกราคม ค.ศ. 1864) เป็นวิศวกรและนักฟิสิกส์ชาวฝรั่งเศส หนึ่งในผู้วางรากฐานวิชาอุณหพลศาสตร์
ปี ค.ศ. 1834 เขาได้เผยแพร่งานเขียนของเขาซึ่งเปิดศักราชอุณหพลศาสตร์ยุคใหม่ ชื่อ the Driving force of the heat (Puissance motrice de la chaleur) โดยนำแนวความคิดของนักฟิสิกส์คนหนึ่งชื่อ ซาดี การ์โน มาพัฒนาปรับปรุง และนำเสนอใหม่ให้อยู่ในรูปแบบที่เข้าใจได้ง่ายขึ้น เขาแสดงภาพของวัฏจักรการ์โนเป็นภาพกราฟวงจรปิดบนแผนภูมิระหว่างความดันกับปริมาตร ต่อมาแผนภาพนี้เรียกชื่อว่า กราฟของกลาแปรง เพื่อเป็นเกียรติแก่เขา
ปี ค.ศ. 1843 กลาแปรงพัฒนาแนวคิดเรื่องกระบวนการผันกลับได้ ซึ่งการ์โนเคยนำเสนอไว้แต่ก่อน โดยเขาให้คำจำกัดความแก่แนวคิดเบื้องต้นของการ์โนต์ ต่อมาได้กลายเป็นกฎข้อที่สองของอุณหพลศาสตร์
จากพื้นฐานเหล่านี้ทำให้เขาเข้าไปขยายความผลงานของเคลาซิอุส รวมถึงการปรับปรุงสมการ ที่ต่อมาเรียกกันว่า "สมการความสัมพันธ์เคลาซิอุส-กลาแปรง" 
1864
บเบอนัว ปอล อเอมีล กลาแปรง
หมวดหมู่:วิศวกรชาวฝรั่งเศส
คอมพลีตเบสต์

คอมพลีตเบสต์ (Complete Best) คืออัลบั้มเพลงฮิตของเซลีน ดิออน นักร้องสาวชาวแคนาดา ออกจำหน่ายเฉพาะในประเทศญี่ปุ่นเมื่อวันที่ 27 กุมภาพันธ์ พ.ศ. 2551 พร้อมกับบ็อกเซ็ต อัลติเมตบ็อก (Ultimate Box)  นับเป็นอัลบั้มภาษาอังกฤษลำดับที่ 14 ของเธอ และเมื่อนับรวมอัลบั้มภาษาฝรั่งเศสแล้ว เป็นลำดับที่ 36

**ข้อมูลอัลบั้ม**
อัลบั้มนี้ออกจำหน่ายก่อนการจัดคอนเสิร์ตของเซลีน ที่ประเทศญี่ปุ่นไม่กี่วัน
อัลบั้มนี้ได้บรรจุเพลงใหม่ชื่อว่า "อะเวิลด์ทูบีลีฟอิน" ฉบับยู.เอส.เอ.มิกซ์ (A World to Believe In (U.S.A. mix)) ซึ่งเป็นฉบับที่มีการขับร้อง 2 ภาษา อันได้แก่ภาษาอังกฤษ และภาษาญี่ปุ่น คู่กับยูนะ อิโตะ นักร้องสาวชาวญี่ปุ่น ซึ่งในฉบับนี้ไม่ได้บรรจุในอัลบั้ม เทกกิงแชนเซส (Taking Chances) อันบรรจุเพลง "อะเวิลด์ทูบีลีฟอิน" ในฉบับภาษาอังกฤษซึ่งขัยร้องโดยเซลีนเพียงคนเดียว ซิงเกิลนี้เข้าชาร์ตในเดือนมกราคม พ.ศ. 2551 และขึ้นอันดับสูงสุดที่ 8 ชาร์ตซิงเกิลออริกอน ซึ่งเป็นซิงเกิลแรกของเซลีนที่ขึ้นชาร์ตนี้ หลังจากที่เพลง "ทูเลิฟยูมอร์" (To Love You More) แดนซ์มิกซ์ขึ้นชาร์ตนี้ในเดือนเมษายน พ.ศ. 2542
คอมพลีตเบสต์ บรรจุเพลง "ทูเลิฟยูมอร์" เพลงในปี พ.ศ. 2538 ซึ่งเป็นเพลงฮิตของเซลีนในประเทศญี่ปุ่น ขึ้นชาร์ตซิงเกิลอันดับสูงสุดกว่า 4 สัปดาห์ และยอดขายซิงเกิลมากกว่า 1.3 ล้านชุด ในซิงเกิลยังบรรจุเพลงยอดนิยมอย่าง "เดอะพาวเวอร์ออฟเดอะดรีม" และ "บีเดอะแมน"

**การตอบรับ**
อัลบั้มนี้ได้รับรางวัลแผ่นเสียงทองคำในเดือนมีนาคม พ.ศ. 2551 ถึงปัจจุบันอัลบั้มนี้มียอดขาย 160,000 ชุด ซึ่งออกจำหน่ายในประเทศญี่ปุ่นเท่านั้น อัลบั้มนี้เปิดตัวในอันดับที่ 3 ชาร์ตออริกอน ด้วยยอดขาย 34,223 ชุด ซึ่งเป็นอันดับที่ดีที่สุด รองจากอันดับของอัลบั้ม ออลเดอะเวย์... อะดิเคดออฟซอง (All the Way… A Decade of Song) อัลบั้มนี้ขึ้นอันดับที่ 1 ในชาร์ตออดริกอนรายวัน และตกลงมาอยู่อันดับที่ 6 ในชาร์ตออกรอนรายสัปดาห์ในสัปดาห์ต่อมา ด้วยยอดขาย 27,281 ชุด ในสัปดาห์ต่อมาหลังจากการทัวร์คอนเสิร์ตเทกกิงแชนเซส ทำให้อัลบั้มนี้มียอดขายขึ้นมาจากลำดับที่ 6 เป็นลำดับที่ 4 ด้วยยอดขาย 34,724 ชุด อัลบั้มนี้ขึ้นชาร์ตอัลบั้มสากลออริกอนอันดับที่ 1 กว่า 6 สัปดาห์

**รายชื่อเพลง**
# "อะเวิลด์ทูบีลีฟอิน" (U.S.A. mix) (กับ ยูนะ อิโตะ)  (Tino Izzo, Rosanna Ciciola, Natsumi Kobayashi)  – 4:08
# "มายฮาร์ตวิลโกออน"  (James Horner, Will Jennings)  – 4:41
# "ทูเลิฟยูมอร์"  (David Foster, Junior Miles)  – 4:39
# "เดอะพาวเวอร์ออฟเลิฟ"  (Candy DeRouge, Gunther Mende, Mary Susan Applegate, Jennifer Rush)  – 4:46
# "บิวตีแอนด์เดอะบีสต์"  (Alan Menken, Howard Ashman)  – 4:03
# "บีคอสยูเลิฟด์มี"  (Diane Warren)  – 4:33
# "อิตส์ออลคัมมิงแบ็กทูมีนาว"  (Jim Steinman)  – 5:29
# "บีเดอะแมน"  (Foster, Miles)  – 4:38
# "แอมยัวร์แองเจิล" (กับ อาร์. เคลลี)  (R. Kelly)  – 5:29
# "แวร์ดัสมายฮาร์ตบีตนาว"  (Robert White Johnson, Taylor Rhodes)  – 4:33
# "เดอะพาวเวอร์ออฟเดอะดรีม"  (Linda Thompson, Foster, Babyface)  – 4:30
# "เว็นไอฟอลอินเลิฟ"  (Edward Heyman, Victor Young)  – 4:20
# "แธตส์เดอะเวย์อิตอิส"  (Kristian Lundin, Max Martin, Andreas Carlsson)  – 4:01
# "อะนิวเดย์แฮสคัม" (radio remix)  (Aldo Nova, Stephan Moccio)  – 4:19
# "แอมอะไลฟ์"  (Lundin, Carlsson)  – 3:30
# "ไอโดรฟออลไนต์"  (Billy Steinberg, Tom Kelly)  – 4:00
# "เทกกิงแชนเซส"  (Kara DioGuardi, Dave Stewart)  – 4:02

**ชาร์ต**

**ประวัติการจำหน่าย**

**อ้างอิง**
หมวดหมู่:อัลบั้มเพลงของเซลีน ดิออน
หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงแนวป็อป
พระวรวงศ์เธอ พระองค์เจ้าจรูญศักดิ์กฤดากร

ภาพล้อพระวรวงศ์เธอ พระองค์เจ้าจรูญศักดิ์กฤดากร ฝีพระหัตถ์ รัชกาลที่ 6
มหาอำมาตย์เอก พระวรวงศ์เธอ พระองค์เจ้าจรูญศักดิ์กฤดากร (2 กรกฎาคม พ.ศ. 2418 – 5 ตุลาคม พ.ศ. 2471) อดีตเสนาบดีกระทรวงยุติธรรม องคมนตรีในพระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปกเกล้าเจ้าอยู่หัว เป็นพระโอรสในพระเจ้าบรมวงศ์เธอ กรมพระนเรศรวรฤทธิ์ กับหม่อมสุภาพ

**พระประวัติ**
พระวรวงศ์เธอ พระองค์เจ้าจรูญศักดิ์กฤดากร ประสูติเมื่อวันที่ 2 กรกฎาคม พ.ศ. 2418 มีพระนามเดิมว่า หม่อมเจ้าจรูญศักดิ์ กฤดากร ทรงจบนิติศาสตร์จากมหาวิทยาลัยเคมบริดจ์และเนติบัณฑิตอังกฤษ เมื่อสำเร็จการศึกษาทรงเริ่มรับราชการในตำแหน่งเลขานุการพิเศษ กระทรวงต่างประเทศ ในรัชสมัยพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็นพระวรวงศ์เธอ พระองค์เจ้าจรูญศักดิ์กฤดากร เมื่อ พ.ศ. 2455 พระองค์มีหม่อม 2 คนคือหม่อมเชื่อมและหม่อมปรุง ทรงมีโอรสและธิดา คือ
# หม่อมราชวงศ์บุญระบือ กฤดากร
# หม่อมราชวงศ์บรรลือศักดิ์ กฤดากร
# หม่อมราชวงศ์สมัคสมาน กฤดากร (พ.ศ. 2448 — พ.ศ. 2509)
# หม่อมราชวงศ์เจริญศักดิ์ กฤดากร
# หม่อมราชวงศ์ถนอมศักดิ์ กฤดากร

**การรับราชการ**
 เลขานุการพิเศษ กระทรวงต่างประเทศ- 1 กรกฎาคม พ.ศ. 2443 เลขานุการ เสนาบดีกระทรวงมหาดไทย- 2 พฤษภาคม พ.ศ. 2444 เลขานุการ กระทรวงมหาดไทย- 14 กุมภาพันธ์ พ.ศ. 2445 ปลัดเทศาภิบาลมณฑลนครศรีธรรมราช- ผู้ว่าราชการเมืองสงขลา - 7 กันยายน พ.ศ. 2449 อัครราชทูตไทยประจำกรุงปารีส โรม มาดริด ลิสบอน - 12 กรกฎาคม พ.ศ. 2452 เสด็จกลับมารับราชการที่กรุงเทพ - 14 กรกฎาคม พ.ศ. 2452 รองเสนาบดีกระทรวงยุติธรรม- 26 มิถุนายน พ.ศ. 2453 รั้งตำแหน่งเสนาบดีกระทรวงยุติธรรม- 27 มกราคม พ.ศ. 2454(นับแบบปัจจุบัน) เสนาบดีกระทรวงยุติธรรม- 28 มิถุนายน พ.ศ. 2455 อัครราชทูตพิเศษผู้มีอำนาจเต็มประจำกรุงปารีส
เมื่อวันที่ 28 มิถุนายน ค.ศ. 1919 (พ.ศ. 2462) ทรงเป็นผู้แทนสยาม ลงนามในสนธิสัญญาแวร์ซายส์ครั้งสิ้นสุดสงครามโลกครั้งที่ 1  ร่วมกับพระวรวงศ์เธอ กรมหมื่นเทววงศวโรทัย

**สิ้นพระชนม์**
พระองค์ประชวรพระโรคพระวักกะ (ไต) พิการ และสิ้นพระชนม์ด้วยพระหทัย (หัวใจ) พิการเมื่อวันที่ 5 ตุลาคม พ.ศ. 2471 ณ กรุงเจนีวา รวมพระชันษาได้ 5

**พระเกียรติยศ**

**พระอิสริยยศ**
 หม่อมเจ้าจรูญศักดิ์ กฤดากร- พระวรวงศ์เธอ พระองค์เจ้าจรูญศักดิ์กฤดากร

**พระยศ**

**พระยศพลเรือน**
 มหาอำมาตย์เอก- มหาอำมาตย์ตรี

**พระยศเสือป่า**
 14 กรกฎาคม 2454 – นายหมู่ใหญ่- นายหมวดเอก

**เครื่องราชอิสริยาภรณ์**
พระองค์ได้รับพระราชทานเครื่องราชอิสริยาภรณ์ ดังนี้

**พงศาวลี**

**อ้างอิง**
หมวดหมู่:ราชสกุลกฤดากร
หมวดหมู่:พระวรวงศ์เธอ
หมวดหมู่:พระองค์เจ้าตั้ง
หมวดหมู่:เอกอัครราชทูตไทยประจำสาธารณรัฐฝรั่งเศส
หมวดหมู่:ผู้ได้รับเครื่องราชอิสริยาภรณ์ ร.ว.
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเหรียญรัตนาภรณ์ จ.ป.ร.2
หมวดหมู่:ผู้ได้รับเหรียญรัตนาภรณ์ ว.ป.ร.2
หมวดหมู่:ผู้ได้รับเหรียญ ร.ด.ม.(ศ)
หมวดหมู่:เสียชีวิตจากโรคระบบหัวใจหลอดเลือด
หมวดหมู่:เสียชีวิตจากโรคไต
หมวดหมู่:รัฐมนตรีว่าการกระทรวงยุติธรรมไทย
หมวดหมู่:องคมนตรีในรัชกาลที่ 6
หมวดหมู่:องคมนตรีในรัชกาลที่ 7
หมวดหมู่:สมาชิกกองเสือป่า
หมวดหมู่:ชาวไทยที่เสียชีวิตในประเทศสวิตเซอร์แลนด์
หมวดหมู่:บุคคลในประวัติศาสตร์กรุงรัตนโกสินทร์
หม่อมเจ้าทองประทาศรี ทองใหญ่

หม่อมเจ้าทองประทาศรี ทองใหญ่ (พ.ศ. 2449 - พ.ศ. 2526) เป็นโอรสในพระเจ้าบรมวงศ์เธอ กรมหลวงประจักษ์ศิลปาคม กับหม่อมนวม ทองใหญ่ ณ อยุธยา ประสูติเมื่อวันที่ 5 พฤษภาคม พ.ศ. 2449 ทรงรับราชการในตำแหน่งอธิบดีกรมทะเบียนการค้า หลังจากเกษียณอายุราชการ ทรงเป็นรองประธานธนาคารกรุงไทย จำกัด นอกจากนี้ ยังทรงเคยเป็นประธานมูลนิธิ "จุลจักรพงษ์ บุญนิธิ"

**หม่อมเจ้าทองประทาศรี ทองใหญ่ ทรงมีชายาและทายาท ดังนี้**
เสกสมรสกับ หม่อมราชวงศ์วลี (สกุลเดิม รองทรง เป็นพระธิดาใน พันเอก พระวงศ์เธอ พระองค์เจ้าวัฒนา และ หม่อมบัว รองทรง ณ อยุธยา) มีทายาทตามลำดับดังนี้ 
# หม่อมราชวงศ์ปิ่นทอง ทองใหญ่
# หม่อมราชวงศ์กรองทอง ทองใหญ่
# หม่อมราชวงศ์แถบทอง ทองใหญ่
# พลอากาศเอก หม่อมราชวงศ์ศิริพงษ์ ทองใหญ่
ต่อมาเสกสมรสกับ หม่อมคำนวณ (สกุลเดิม สุนทรศารทูล) มีทายาทตามลำดับดังนี้ 
# หม่อมราชวงศ์นัดดาทอง ทองใหญ่
# หม่อมราชวงศ์นับทอง ทองใหญ่
# หม่อมราชวงศ์สุพรรณกัลยา ทองใหญ่

**สิ้นชีพิตักษัย**
สิ้นชีพิตักษัยเมื่อวันที่ 2 มกราคม พ.ศ. 2526 มีพิธีพระราชทานเพลิงศพเมื่อวันที่ 24 กุมภาพันธ์ พ.ศ. 2526 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

**พระเกียรติยศ**

**เครื่องราชอิสริยาภรณ์**

**พระยศ**

**พระยศทางทหาร**
 26 ธันวาคม พ.ศ. 2470: นายร้อยตรี

**อ้างอิง**
2526
หมวดหมู่:ราชสกุลทองใหญ่
หมวดหมู่:หม่อมเจ้า
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
เจดีบีซี

ภาวะเชื่อมต่อฐานข้อมูลของจาวา หรือ เจดีบีซี (Java Database Connectivity: JDBC) เป็นส่วนต่อประสานสำหรับภาษาจาวาที่ใช้กำหนดการเข้าถึงฐานข้อมูลของผู้รับบริการ โดยมีเมท็อดสำหรับสอบถามและปรับปรุงข้อมูลในฐานข้อมูล ซึ่งจะมุ่งไปที่ฐานข้อมูลเชิงสัมพันธ์

**ภาพรวม**
Java Standard Edition จะมี JDBC เป็นส่วนหนึ่งมาตั้งแต่เผยแพร่ JDK 1.1 คลาสต่างๆของ JDBC จะบรรจุไว้ใน java.sql
JDBC คือ API (Application Programming Interface) หรือ library ในจาวาที่ใช้สำหรับติดต่อกับฐานข้อมูลที่เป็นแบบ relational อย่างเช่น MS SQL, Oracle, MySQL, DB2, Informix เป็นต้น JDBC จะช่วยให้เราสามารถเพิ่ม แก้ไข ลบ หรือเรียกดูข้อมูลที่เก็บไว้ในฐานข้อมูลจากโปรแกรมจาวาที่เราเขียนขึ้นได้
สังเกตว่า JDBC จะเป็น API ที่ช่วยให้เราสามารถใช้งานฐานข้อมูลแบบ relational ได้ โดยลักษณะการเพิ่ม แก้ไข ลบ หรือเรียกดูข้อมูลจากฐานข้อมูลนั้นจะมีแนวคิดเป็นแบบ relational ด้วยเช่นกัน คือมองข้อมูลเป็น แถวและตาราง จะเห็นว่าแนวคิดแบบนี้จะไม่เหมือนกับแนวคิดที่เราใช้ในการเขียนโปรแกรมเชิงวัตถุที่เรามองข้อมูลหรือสิ่งต่าง ๆ เป็นวัตถุ นี่ทำให้เกิดความแตกต่างในแนวคิดของการมองข้อมูล JDBC ยังมองข้อมูลเป็น ตารางและแถว ในขณะที่โปรแกรมจาวาจัดการข้อมูลเป็นแบบวัตถุ
ด้วยเหตุนี้เอง จึงมีความพยายามที่จะลดความแตกต่างของแนวคิดที่ใช้ในการมองข้อมูล แทนที่เราจะใช้ JDBC ในการติดต่อกับฐานข้อมูลโดยตรง เราก็ใช้ software ที่ทำหน้าที่เป็น object-relational mapping คือเปลี่ยนข้อมูลจากที่อยู่ในรูปของ ตารางและแถวให้อยู่ในรูปของวัตถุ เวลาเราใช้งานฐานข้อมูลแบบ relational เราก็ไม่จำเป็นต้องมองข้อมูลเป็นแบบตารางและแถวอีกต่อไป เราสามารถมองข้อมูลและจัดการข้อมูลเหล่านั้นในรูปของ objects ได้เลย ทำให้สะดวกในการเขียนโปรแกรมเชิงวัตถุมากขึ้น object-relational mapping ที่หลายคนนิยมใช้กันก็คือ Hibernate Hibernate จะทำหน้าที่ติดต่อกับฐานข้อมูลที่เป็นแบบ relational แล้วเปลี่ยนข้อมูลเหล่านั้นให้อยู่ในรูปของ objects ที่โปรแกรมของเราสามารถนำไปใช้ได้ง่าย

**แหล่งข้อมูลอื่น**
 JDBC API Guide- java/sql API Javadoc documentation- javax/sql API Javadoc documentation
หมวดหมู่:ภาษาจาวา
จาวาบีนส์

จาวาบีนส์ (JavaBeans) เป็นคลาสที่เขียนขึ้นด้วยภาษาจาวาอย่างสอดคล้องกับสัญนิยมเฉพาะอย่าง ใช้สำหรับห่อหุ้มอ็อบเจกต์จำนวนมากให้อยู่ในอ็อบเจกต์เดียว (Bean) ซึ่งสามารถส่งเวียนไปรอบๆได้ดีกว่าอ็อบเจกต์เดี่ยวๆ

**สัญนิยมของจาวาบีน**
Object class ที่จะทำหน้าที่เป็นคลาสจาวาบีนนั้น ต้องเป็นไปตามสัญนิยมเกี่ยวกับการตั้งชื่อเมท็อด การสร้างเมท็อด และพฤติกรรมของเมท็อด สัญนิยมเหล่านี้ทำให้ Object class มีเครื่องมือที่สามารถใช้งาน แทนที่ และติดต่อจาวาบีนได้
สัญนิยมที่จำเป็นได้แก่ :- คลาสของต้องมีตัวสร้างที่เป็น Public และ No-argument ซึ่งทำให้สามารถสร้างกรณีตัวอย่างโดยตรวจแก้และกระตุ้นกรอบงานได้โดยง่าย- คลาสควรมีคุณสมบัติที่สามารถเข้าถึงได้โดยใช้เมท็อด Get Set และอื่นๆได้ตามสัญนิยมการตั้งชื่อมาตรฐาน ซึ่งทำให้ตรวจสอบและปรับปรุงสถานะของ Bean ตามกรอบงานได้โดยอัตโนมัติ- คลาสควรจะทำให้เป็นอนุกรมได้ ซึ่งทำให้โปรแกรมและกรอบงานสามารถบันทึก เก็บ และฟื้นฟูสถานะของ Bean ใน VM และรูปแบบที่เป็นอิสระจากแพลตฟอร์มได้อย่างน่าเชื่อถือ- คลาสไม่ควรมีเมท็อด Event-handling ที่จำเป็นใดๆ

**ตัวอย่างของจาวาบีนส์**
// PersonBean.java
public class PersonBean implements java.io.Serializable {

private String name;
private boolean deceased;
// No-arg constructor (takes no arguments).
public PersonBean() {
}
public String getName() {
return this.name;
}
public void setName(String name) {
this.name = name;
}
// Different semantics for a boolean field (is vs. get)
public boolean isDeceased() {
return this.deceased;
}
public void setDeceased(boolean deceased) {
this.deceased = deceased;
}
}
// TestPersonBean.java
public class TestPersonBean {
public static void main(String args) {
PersonBean person = new PersonBean();
person.setName("Bob");
person.setDeceased(false);
// Output: "Bob alive"
System.out.print(person.getName());
System.out.println(person.isDeceased() ? " deceased" : " alive");
}
}

**อ้างอิง**
  JavaBean คืออะไร date=2008-02-22 
หมวดหมู่:ภาษาจาวา
สหรัฐในโอลิมปิกฤดูร้อน 1896

สหรัฐอเมริกา เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกสหรัฐได้ส่งทีมนักกีฬาเข้าแข่งขันทั้งหมด 14 คน ใน 3 ชนิดกีฬา ผลการแข่งขันครั้งนี้สหรัฐได้รับเหรียญรางวัลแบ่งเป็น 11 เหรียญทอง 7 เหรียญเงิน และ 2 เหรียญทองแดง รวมทั้งหมด 20 เหรียญ

**นักกีฬาที่ได้รับเหรียญรางวัล**

**จำนวนผู้เข้าแข่งขัน**

**กรีฑา**
ประเภทลู่และถนน
ประเกทลาน

**ฟันดาบ**

**ยิงปืน**

**ว่ายน้ำ**

**ดูเพิ่ม**
 สหรัฐในโอลิมปิก- รายชื่อผู้เชิญธงชาติสหรัฐในโอลิมปิก- รายชื่อนักกีฬาสหรัฐที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

สหรัฐ
ประเทศกรีซในโอลิมปิกฤดูร้อน 1896

ประเทศกรีซ เข้าร่วมแข่งขันกีฬาโอลิมปิกฤดูร้อน ครั้งที่ 1 ค.ศ. 1896 (พ.ศ. 2439) ณ กรุงเอเธนส์ ประเทศกรีซ ระหว่างวันที่ 6-15 เมษายน พ.ศ. 2439 คณะกรรมการโอลิมปิกแห่งประเทศกรีซได้ส่งทีมนักกีฬาเข้าแข่งขันทั้งหมด 169 คน ใน 9 ชนิดกีฬา ผลการแข่งขันครั้งนี้ประเทศกรีซได้รับเหรียญรางวัลแบ่งเป็น 10 เหรียญทอง 18 เหรียญเงิน และ 19 เหรียญทองแดง รวมทั้งหมด 47 เหรียญ

**นักกีฬาที่ได้รับเหรียญรางวัล**

**จำนวนผู้เข้าแข่งขัน**

**กรีฑา**
ประเภทลู่และถนน
ประเกทลาน

**จักรยาน**

**ฟันดาบ**

**ยิมนาสติก**

**ยิงปืน**

**ว่ายน้ำ**

**เทนนิส**

**ยกน้ำหนัก**

**มวยปล้ำ**

**ดูเพิ่ม**
 ประเทศกรีซในโอลิมปิก- รายชื่อผู้เชิญธงชาติกรีซในโอลิมปิก- รายชื่อนักกีฬากรีซที่ได้รับเหรียญรางวัลโอลิมปิก

**อ้างอิง**

**แหล่งข้อมูลอื่น**
 games=1896 Summer Olympics - games=1896 Summer Olympics 

กรีซ